תקנות המהנדסים והאדריכלים (סדרי דין בדיון לפני ועדת אתיקה)
.

בתוקף סמכותי לפי    (להלן – החוק), ולאחר התייעצות עם שר המשפטים, אני מתקין תקנות אלה:

 בתקנות אלה –
 ”המועצה“ – כהגדרתה ;
 ”הפנקס“ – פנקס המהנדסים והאדריכלים כהגדרתו ;
 ”השר“ – שר העבודה והרווחה.

 תלונה נגד מי שרשום בפנקס (להלן – נאשם) תובא בפני עורך דין עובד משרד העבודה והרווחה, שהיועץ המשפטי של אותו משרד הסמיכו, או בפני עורך דין אחר שהיועץ המשפטי הסמיכו לענין מסוים (להלן – קובל).
 הקובל יברר את התלונה ויחליט לפי תוצאות הבירור אם יש מקום כי יגיש נגד הנאשם קובלנה לועדת אתיקה כמשמעותה , הכל כמפורט בתקנות אלה.
 השר, לאחר התייעצות עם המועצה, רשאי למנות ועדת תלונות בת חמישה חברים, אדריכלים ומהנדסים, הרשומים בפנקס, שתסייע לקובל בענינים המקצועיים הכרוכים בתלונה.
 הוראות  יחולו בנסיבות האמורות  ובשינויים המחויבים לענין קובל וועדת תלונות.

 ראה הקובל כי יש לכאורה ממש בתלונה, ימציא לנאשם העתק מהתלונה, וייתן לו הזדמנות להשיב עליה בכתב.
 הומצא לנאשם העתק תלונה כאמור בתקנת משנה (א), רשאי הוא להשיב עליה בתוך 14 ימים מיום שהומצאה לו או בתוך תקופה ארוכה ממנה שקבע הקובל; משעברה תקופה זו רשאי הקובל להגיש קובלנה לועדת אתיקה אף אם לא השיב הנאשם על התלונה.

 קובל רשאי, במועדים שיקבע, לדרוש מהמתלונן או מהנאשם פרטים נוספים לתלונה או לתשובה, לפי הענין, אם ראה צורך בדבר להבהרת ענין המתעורר בהן, וכן רשאי הוא לדרוש מהמתלונן או מהנאשם ראיות לאימות פרטי התלונה או התשובה.

 ראה הקובל כי יש מקום להגיש קובלנה נגד הנאשם על פי התלונה, יגישה לועדת אתיקה, שמינתה המועצה על פי , בת שלושה חברים ומורכבת רובה מהנדסים או אדריכלים מאותו ענף ההנדסה או האדריכלות אשר רשום בו הנאשם כאמור  (להלן – ועדת אתיקה).

 ראה הקובל כי אין לכאורה ממש בתלונה או כי אין מקום להגיש קובלנה, לא יינקטו הליכים על פי תקנות אלה אלא אם כן הורתה ועדת אתיקה על נקיטת הליכים כאמור בתוך 14 ימים מיום שהובאה בפניה החלטת הקובל.
 החלטת הקובל תובא בפני ועדת אתיקה בתוך 7 ימים ממועד נתינתה.
 נמצא כי אין לכאורה ממש בתלונה או כי אין מקום להגיש קובלנה, ימציא הקובל הודעה מנומקת על כך למתלונן ולנאשם.

 קובלנה תוגש לועדת אתיקה בארבעה עותקים ובמספר עותקים נוספים כמספר הנאשמים בה.

 עותק מהקובלנה יומצא לנאשם בהקדם האפשרי ולא יאוחר מחמישה עשר ימים לפני תחילת הדיון.

 קובלנה תיערך בכתב ותכיל פרטים אלה:
 שם הנאשם, מקום עבודתו, מענו, המדור בפנקס שבו הוא רשום ומספר רישומו בפנקס;
 שם המתלונן, מקום עבודתו ומענו;
 העובדות המשמשות בסיס לקובלנה;
 פירוט העבירות המיוחסות לנאשם;
 ציון שמות העדים וראיות אחרות – אם ישנן.
 לקובלנה יצורפו התלונה, תשובת הנאשם ופרטים נוספים אם היו.

 הוגשה קובלנה, רשאי הנאשם לעיין, בכל זמן סביר, בחומר הבירור שנאסף בידי הקובל והנוגע לקובלנה נגדו.
 אין בהוראות תקנה זו כדי לפגוע בהוראות , ואין בהן כדי לאפשר עיון בחומר כאמור בתקנת משנה (א), שאי־גילויו מותר או שגילויו אסור לפי כל דין.

 מותר לצרף בקובלנה אחת תלונות אחדות המתייחסות לאותו נאשם, אם הן מבוססות על אותן עובדות או על עובדות דומות או על סדרת מעשים הקשורים זה לזה באופן שהם מהווים מאורע אחד.

 מותר להאשים בקובלנה אחת כמה נאשמים מאותו ענף ההנדסה או האדריכלות, אם כל אחד מהם היה צד לאחת מהעבירות שבקובלנה או אם האישום הוא בשל סדרת מעשים המיוחסים לנאשמים והקשורים זה לזה באופן שהם מהווים מאורע אחד.

 ועדת אתיקה רשאית, בכל שלב שלפני מתן פסק הדין, לצוות על הפרדת הדיון באישום פלוני שנכלל בקובלנה או על הפרדת דיונו של נאשם פלוני שהואשם עם אחרים.
 הופרד הדיון, תוגש קובלנה נפרדת בשל אישום שהדיון בו הופרד או נגד נאשם שדיונו הופרד.

 הקובל, ברשות ועדת אתיקה, רשאי לחזור בו מהקובלנה, כולה או מקצתה, או לתקנה.
 חזר בו הקובל מהקובלנה כאמור בתקנת משנה (א), תזכה ועדת אתיקה את הנאשם מן הקובלנה, כולה או מקצתה, לפי הענין.

 הודעה על חזרה מהקובלנה או על תיקון הקובלנה תומצא לנאשם.

 יושב ראש ועדת אתיקה יקבע את מועד הדיון; הקובל והנאשם יוזמנו בכתב לדיון באותו מועד; ואולם אם נקבעה ישיבה נדחית בנוכחות הקובל, הנאשם או בא כוחו, לא תהא חובה להזמינם כאמור.

 יושב ראש ועדת אתיקה יזמין לדיון את העדים אשר ועדת אתיקה תראה לנכון להזמינם לשם מסירת מידע או לשם הגשת מסמכים שברשותם, בין על פי בקשת הקובל או הנאשם, ובין מיוזמתה.
 הזמנת עד תהיה בהמצאת הזמנה בכתב לעד או בהודעה בעל פה לעד על ידי ועדת אתיקה בשעת דיון.

 הזמנת עד בכתב תהיה חתומה ביד מי שמינה לכך יושב ראש ועדת אתיקה ותכיל פרטים אלה:
 שם הקובל;
 שם הנאשם;
 המקום והמועד שבהם יש להתייצב או להגיש את המסמכים שיפורטו בהזמנה.

 יושב ראש ועדת אתיקה ינהל את הדיון.

 יושב ראש ועדת אתיקה ינהל פרוטוקול של הדיון, אולם רשאי הוא להורות שהפרוטוקול יירשם בידי אחר או שינוהל בדרך אחרת.
 התלונה וכל המסמכים שהוגשו לועדת אתיקה בנוגע לאותו דיון יתויקו בתיק הדיון.

 הדיון בבירור האשמה יתנהל בנוכחות הקובל והנאשם, אך רשאית ועדת אתיקה לנהל דיון שלא בנוכחות הנאשם באחד מאלה:
 הנאשם ביקש שהדיון יתנהל שלא בפניו והוא מיוצג על ידי בא כוח;
 הנאשם נעדר מהישיבה בלי סיבה מספקת, לאחר שהוזהר שאם ייעדר בלי סיבה מספקת תהיה ועדת אתיקה רשאית לדון בענינו שלא בפניו.
 הוזמן הקובל לדיון ולא התייצב, רשאית ועדת אתיקה לדחות את מועד הדיון או אם לא ראתה לנכון לדחותו – לזכות את הנאשם.

 נבצר מחבר ועדת אתיקה להשתתף בדיון או לסיים את הדיון, רשאית ועדת אתיקה לקיים את הדיון או לסיימו בהשתתפות ממלא מקום אותו חבר.
 בנסיבות האמורות בתקנת משנה (א), רשאית ועדת אתיקה להמשיך בדיון מן השלב שאליו הגיעה בהרכבה הקודם, אם סברה, לאחר שנתנה לבעלי הדין הזדמנות לטעון את טענותיהם, שלא ייגרם עיוות דין; החליטה ועדת אתיקה להמשיך בדיון רשאית היא לנהוג בראיות שגבתה בהרכבה הקודם כאילו היא גבתה אותן או לחזור ולגבותן, כולן או חלקן.

 קובל או נאשם רשאים לבקש שחבר ועדת אתיקה יפסול את עצמו מלישב בדין אם קיימות נסיבות שיש בהן כדי ליצור חשש ממשי למשוא פנים בבירור הקובלנה.
 לא תישמע בקשה כאמור בתקנת משנה (א) אלא בתחילת הדיון או מיד לאחר שנודעו לקובל או לנאשם הנסיבות שיש בהן כדי ליצור חשש ממשי כאמור.
 נטענה טענת פסלות נגד חבר ועדת אתיקה, תחליט בה ועדת אתיקה לאלתר ולפני שתיתן כל החלטה אחרת.
 נמנע מחבר ועדת אתיקה לפי תקנה זו להשתתף בדיון או לסיים את הדיון יחולו הוראות .

 בתחילת הדיון יזהה יושב ראש ועדת אתיקה את הנאשם, יקרא לפניו את הקובלנה וישאל אותו מה תשובתו לקובלנה.
 הנאשם רשאי להודות בעובדות הנטענות בכתב הקובלנה, כולן או מקצתן, או לכפור בהן וכן לטעון עובדות נוספות, בין אם הודה כאמור ובין אם לאו.

 כפר הנאשם בפני ועדת אתיקה בעובדות הנטענות בקובלנה, כולן או מקצתן, או טען עובדות נוספות, רשאים הקובל ואחריו הנאשם להביא עדים מטעמם ולהגיש ראיות אחרות.

 סיימו הקובל והנאשם הבאת ראיותיהם, רשאית ועדת אתיקה להזמין עד מטעמה, אפילו כבר נשמעה עדותו, ולהורות על הגשת כל ראיה אחרת, ורשאית היא להרשות לקובל ולנאשם, על פי בקשתם, להביא ראיות נוספות, והכל אם ראתה צורך בכך.

 סדר חקירת העדים והגשת ראיות אחרות יהיה, ככל האפשר, כסדר הנהוג במשפט פלילי.

 בתום הבאת הראיות או אם לא הובאו ראיות עקב הודאת הנאשם בעובדות או מטעם אחר, רשאים הקובל ואחריו הנאשם להשמיע את סיכומיהם לענין האשמה.
 בהסכמת הקובל והנאשם רשאית ועדת אתיקה להרשות שהסיכומים, כולם או מקצתם, יוגשו לה בכתב, במועדים שתקבע.

 לאחר בירור האשמה ולא יאוחר מ־60 ימים מיום סיום הדיון, ואם נסתיים הדיון בסיכומים בכתב – מיום קבלת סיכומי הקובל והנאשם, תכריע ועדת אתיקה את דינו של הנאשם לזיכוי או להרשעה; הכרעת הדין תהיה בכתב, תנומק, תיחתם בידי חברי ועדת אתיקה ותיקרא בפני הנאשם והקובל או שיומצא להם העתק ממנה, כפי שתקבע ועדת אתיקה.

 ועדת אתיקה רשאית להרשיע נאשם בשל כל אחת מן העבירות שנתגלו מן העובדות שהוכחו בפניה אך לא תטיל עליו אלא עונש אחד בשל אותו מעשה.

 הרשיעה ועדת אתיקה את הנאשם, רשאים הקובל ואחריו הנאשם לטעון את טענותיהם ולהביא את ראיותיהם לענין העונש.

 לאחר הטענות והראיות לענין העונש כאמור , ולא יאוחר מ־21 ימים מיום סיום הדיון, תקבע ועדת אתיקה את החלטתה לענין העונש; ההחלטה תיחתם בידי חברי ועדת אתיקה ותיקרא בפני הקובל והנאשם או תומצא להם, כפי שתקבע ועדת אתיקה.
 העתק מהכרעת דין והחלטה על עונש שהוקראו, יומצא לקובל ולנאשם.

 הכרעת דין והחלטה לענין עונש שניתנו שלא במועדים שנקבעו בתקנות אלה, לא ייפסלו בשל כך בלבד.

 הסתיימו ההליכים לפי תקנות אלה, רשאית ועדת אתיקה, לבקשת נאשם, לבטל את הכרעת הדין וההחלטה על עונש, שניתנו בעקבות דיון שהתקיים בהעדרו, אם ראתה שהיתה סיבה מוצדקת לאי התייצבותו או אם ראתה שהדבר דרוש כדי למנוע עיוות דין; בקשה לפי תקנה זו תוגש בתוך שלושים ימים מהיום שהומצאה לנאשם ההחלטה על עונש ואולם רשאית ועדת אתיקה, מטעמים מיוחדים שיירשמו, לדון בבקשה שהוגשה לאחר מועד זה.
 אין בהוראות תקנה זו כדי לגרוע מסמכותה של ועדת אתיקה לבטל דיון, שהתקיים בהעדר הנאשם, אף אם לא הסתיימו ההליכים לפי תקנות אלה, אם ראתה שהיתה סיבה מוצדקת לאי־התייצבותו או אם ראתה שהדבר דרוש כדי למנוע עיוות דין.

 הקובל יודיע למתלונן על החלטות ועדת אתיקה לענין הכרעת הדין והעונש.

 מסמך שיש להמציאו לאדם לפי תקנות אלה, תהיה המצאתו במסירה לידיו או במשלוח מכתב בדואר רשום לפי מען מגוריו או מען עבודתו עם אישור מסירה, ובאין למצאו במקום מגוריו או במקום עבודתו – לידי בן משפחתו הגר עמו ונראה שמלאו לו שמונה עשרה שנים.
 היתה ההמצאה במשלוח מכתב כאמור בתקנת משנה (א), יראו את התאריך שבאישור המסירה כתאריך ההמצאה.
 מסירת מסמך לידי בא כוחו של הנאשם או מסירתו לידי פקיד במשרדו או משלוח מכתב רשום עם אישור מסירה לפי מען משרדו, יראו כהמצאה לנאשם, זולת אם הודיע בא כוחו של הנאשם לועדת אתיקה, בתוך חמישה ימים מקבלת המסמך, כי אין ביכולתו להביא את המסמך לידיעת הנאשם.
 לא בוצעה המצאת מסמך לפי תקנה זו עקב סירוב לקבל את המסמך או לחתום על אישור מסירה, יראו את המסמך כאילו הומצא כדין.

 ראתה ועדת אתיקה שאי אפשר להמציא את המסמך כאמור , רשאית היא להורות על המצאתו באחת מדרכים אלה:
 בהדבקת עותק המסמך על דלת הבית שבו רגיל האדם לגור או לעבוד;
 בפרסום מודעה בעיתון יומי;
 בכל דרך סבירה אחרת שתיראה לה.

 ליקוי טכני בעריכתו של מסמך לפי תקנות אלה אין בו כדי לפגום בתוקפם של ההליכים על פיו; אולם אם נראה לועדת אתיקה, כי יש בדבר חשש לעיוות דינו של הנאשם, תורה כל הוראה הדרושה כדי להסיר את החשש.

 בכל ענין של סדרי דין שאין עליו הוראה , בתקנות אלה או בחיקוק אחר, תנהג ועדת אתיקה בדרך הנראית לה טובה ביותר לעשיית צדק.

 תחילתן של תקנות אלה 45 ימים מיום פרסומן.

 דיון לפני ועדת אתיקה, שהוחל בו ערב תחילתן של תקנות אלה, ימשיך להתנהל כאילו לא הותקנו.

 אליהו ישישר העבודה והרווחה

בוט חוקים